SAAB 93

**SAAB 93**, svensk personbil produsert av Saab i perioden 1956–1960.
SAAB 93 var en videreutvikling av Saabs første personbil SAAB 92 og hadde en ny front, mindre (748 cc), men sterkere motor (33 hk) med tre sylindre som nå var langsmontert, samt en rekke andre forbedringer, blant annet helt nye hjuloppheng med skrufjærer og stål bakaksel. SAAB 93 hadde stor suksess i  rally og fantes i en spesialversjon – SAAB GT750. Sistnevnte var blant annet utstyrt med trimmet motor på 50 hk (57 med ekstra trimsett), ekstra behagelig passasjerstol (for kartleseren), påkostet innredning med flaskeholder i armlenet bak, turteller, sportsdekk samt kartleserinstrumentet Halda Speed Pilot.

SAAB 93 ble senere videreutviklet til SAAB 96. 

## Tekniske data

**Motor:**		rett tresylindret totaktsmotor
***Slagvolum:**	748 cm³
***Borr x slag:**	66x73 mm
***Effekt:**		33 hk vid 4 200 r/m

**Kraftoverføring:**
*Langstilt motor framme, framhjulsdrift
*3-trinns manuell girkasse, med usynkronisert 1., frihjul, rattspak. Saxomat mot pristillegg.

**Mål og vekt:**
***Lengde:**		401 cm
***Bredde:**		157 cm
***Høyde:**		145 cm
***Akselavstand:**	249 cm
***Vekt:**    	880 kg

## Varianter
***93:** desember 1955 – august 1957. Saab 93 ble presentert  den 1. desember 1955. Ulik forgjengeren SAAB 92 hadde den ny tresylindret motor, ny front, 12 volts elsystem. Fra og med 1957 ble sikkerhetsbelter tilbudt som ekstrautstyr. Våren 1957 ble Saxomat tilbudt.

Det ble produsert 11 759 stykk av denne varianten.
***93B:** september 1957 – august 1959. Hel frontrute, kjøreretningspilene ble erstattet med blinklys, forbedrede stoler. Høsten 1958 innføres større bremser, asymmetriskt halvlys, oppdatert innredning med mer behagelige stoler, innebelysning med dørkontakter og låsbart hanskerom.

Det ble produsert  29 830 stykk 93B.
***93F:** september 1959 – juni 1960. Dører hengslet i fremkant, mer effektivt kjølesystem.

Det ble produsert 11 142 stykk 93F.

Totalt ble det produsert 52 731 stykk SAAB 93, inkludert 605 SAAB GT750.

## Årsmodeller

**1956.** 1. desember 1955 ble SAAB 93 vist fram hos Philipsons i Stockholm som årsmodell 1956. 

**1957.** Årsmodell 1957 ble lansert høsten 1956. Bilen fikk ingen større forbedringer, men kundene fikk flere tilvalgsmuligheter, som sikkerhetsbelter på det svenske markedet. Fra og med april 1957 kunne man også få bilen med automatgir som ekstrautstyr. 

**1958**. Den 3. september 1957 vises 1958-modellene fram med udelt frontrute, pilene ble erstattet med blinklys, bensintanken ble selvblandende og oljeinnblandingen ble redusert fra 4% til 3%, feste for sikkerhetsbelte ble standard, baksetet ble høydejusterbart. I april 1958 vises en grandturismo-utgave, Grandturismo 750, fram i New York. Bilen var utstyrt med en sportsmotor med to forgassere og  45 hk/DIN. Kundene kunne velge et sportsett som økte effekten til 55 hk/DIN.

**1959.** I september 1958 lanseres årsmodell 1959. Bilene har flere nyheter, blant annet bredere og mer behagelige framseter med justerbare ryggstøtter, vindusrutespylere som standard, kraftigere bremser, asymmetriskt lys, utvendig bakspeil, samme nøkkel til dør og tenningslås, ny nummerbelysning bak og et nytt emblem på bakluken. 

**1960.** Den 7. oktober ble årsmodell 1960 vist fram på Hotell Palace i Stockholm. Bilen hadde navnet SAAB 93F. F sto for framkantshengslede dører. 93F ble erstattet av SAAB 96 allerede 17. februar 1960.

## Kilder
* *Saab – bilarna de första 40 åren*, Björn-Eric Lindh, 1987. ISBN 91-86442-30-9